# Eiropas Savienības L 286/2013

| | ISSN 1977-0715
  doi:10.3000/19770715.L_2013.286.lav |
| --- | --- |
| Eiropas Savienības
  Oficiālais Vēstnesis | L 286 |
| | |
| Izdevums latviešu valodā | Tiesību akti | 56. sējums2013. gada 29. oktobris |

ISSN 1977-0715

doi:10.3000/19770715.L_2013.286.lav

Eiropas Savienības

Oficiālais Vēstnesis

L 286

Izdevums latviešu valodā

Tiesību akti

56. sējums2013. gada 29. oktobris

---

| Saturs | | II   Neleģislatīvi akti | Lappuse |
| --- | --- | --- | --- |
| | | LĒMUMI |
| | | 2013/531/ES |
| | * | Padomes Lēmums (2013. gada 22. oktobris) par Savienības vidēja termiņa finansiālās palīdzības sniegšanu Rumānijai piesardzības pasākumu veidā | 1 |
| | | 2013/532/ES |
| | * | Padomes Lēmums (2013. gada 22. oktobris) par savstarpējās palīdzības piešķiršanu Rumānijai | 4 |

Saturs

II   Neleģislatīvi akti

Lappuse

LĒMUMI

2013/531/ES

*

Padomes Lēmums (2013. gada 22. oktobris) par Savienības vidēja termiņa finansiālās palīdzības sniegšanu Rumānijai piesardzības pasākumu veidā

1

2013/532/ES

*

Padomes Lēmums (2013. gada 22. oktobris) par savstarpējās palīdzības piešķiršanu Rumānijai

4

| LV | Tiesību akti, kuru virsraksti ir gaišajā drukā, attiecas uz kārtējiem jautājumiem lauksaimniecības jomā un parasti ir spēkā tikai ierobežotu laika posmu.
  Visu citu tiesību aktu virsraksti ir tumšajā drukā, un pirms tiem ir zvaigznīte. |
| --- | --- |

LV

Tiesību akti, kuru virsraksti ir gaišajā drukā, attiecas uz kārtējiem jautājumiem lauksaimniecības jomā un parasti ir spēkā tikai ierobežotu laika posmu.

Visu citu tiesību aktu virsraksti ir tumšajā drukā, un pirms tiem ir zvaigznīte.

---

II Neleģislatīvi akti

LĒMUMI

| 29.10.2013 | LV | Eiropas Savienības Oficiālais Vēstnesis | L 286/1 |
| --- | --- | --- | --- |

29.10.2013

LV

Eiropas Savienības Oficiālais Vēstnesis

L 286/1

---

PADOMES LĒMUMS

(2013. gada 22. oktobris)

par Savienības vidēja termiņa finansiālās palīdzības sniegšanu Rumānijai piesardzības pasākumu veidā

(2013/531/ES)

EIROPAS SAVIENĪBAS PADOME,

ņemot vērā Līgumu par Eiropas Savienības darbību,

ņemot vērā Padomes Regulu (EK) Nr. 332/2002 (2002. gada 18. februāris), ar ko izveido vidēja termiņa finansiālās palīdzības mehānismu attiecībā uz dalībvalstu maksājumu bilancēm (1), un jo īpaši tās 3. panta 2. punktu,

ņemot vērā Eiropas Komisijas priekšlikumu pēc apspriešanās ar Ekonomikas un finanšu komiteju,

tā kā:

| (1) | Saskaņā ar Lēmumu 2013/532/ES (2) Padome ir nolēmusi piešķirt Rumānijai savstarpēju palīdzību. |
| --- | --- |

(1)

Saskaņā ar Lēmumu 2013/532/ES (2) Padome ir nolēmusi piešķirt Rumānijai savstarpēju palīdzību.

| (2) | Vidēja termiņa finansiālā palīdzība Rumānijai piesardzības pasākumu veidā saskaņā ar maksājumu bilances mehānismu dalībvalstīm ir piemērota pašreizējos apstākļos, kad nestabilas kapitāla plūsmas jo īpaši skar jaunus tirgus, pastāv riski makroekonomiskajam scenārijam un vēl aizvien ir vājās vietas banku nozarē. Kaut arī pašreizējos tirgus apstākļos Rumānija neplāno pieprasīt maksājumu daļu izmaksu, sagaidāms, ka palīdzība piesardzības pasākumu veidā palīdzēs konsolidēt makroekonomisko, budžeta un finanšu stabilitāti un, īstenojot strukturālās reformas, palielinās Rumānijas ekonomikas izturētspēju un izaugsmes potenciālu. |
| --- | --- |

(2)

Vidēja termiņa finansiālā palīdzība Rumānijai piesardzības pasākumu veidā saskaņā ar maksājumu bilances mehānismu dalībvalstīm ir piemērota pašreizējos apstākļos, kad nestabilas kapitāla plūsmas jo īpaši skar jaunus tirgus, pastāv riski makroekonomiskajam scenārijam un vēl aizvien ir vājās vietas banku nozarē. Kaut arī pašreizējos tirgus apstākļos Rumānija neplāno pieprasīt maksājumu daļu izmaksu, sagaidāms, ka palīdzība piesardzības pasākumu veidā palīdzēs konsolidēt makroekonomisko, budžeta un finanšu stabilitāti un, īstenojot strukturālās reformas, palielinās Rumānijas ekonomikas izturētspēju un izaugsmes potenciālu.

| (3) | Ja materializēsies negatīvie riski, Rumānija, iespējams, nevarēs segt savas ārējā finansējuma vajadzības no pieejamā finansējuma līdzekļiem. Šie riski ir saistīti, cita starpā, ar ārējā parāda un finanšu nozares nozīmīgu savstarpējo ietekmi, augsto negatīvo neto ieguldījumu pozīciju un ietekmi no nelabvēlīgiem notikumiem eurozonā. Šādā stresa scenārijā atlikušās finansējuma vajadzības, iespējams, būs jāsedz, aktivizējot vidēja termiņa finansiālo palīdzību piesardzības pasākumu veidā. |
| --- | --- |

(3)

Ja materializēsies negatīvie riski, Rumānija, iespējams, nevarēs segt savas ārējā finansējuma vajadzības no pieejamā finansējuma līdzekļiem. Šie riski ir saistīti, cita starpā, ar ārējā parāda un finanšu nozares nozīmīgu savstarpējo ietekmi, augsto negatīvo neto ieguldījumu pozīciju un ietekmi no nelabvēlīgiem notikumiem eurozonā. Šādā stresa scenārijā atlikušās finansējuma vajadzības, iespējams, būs jāsedz, aktivizējot vidēja termiņa finansiālo palīdzību piesardzības pasākumu veidā.

| (4) | Ir piemēroti piešķirt Rumānijai Savienības atbalstu piesardzības pasākumu veidā līdz EUR 2 miljardu apmērā atbilstīgi vidēja termiņa finansiālās palīdzības mehānismam attiecībā uz dalībvalstu maksājumu bilancēm, kas izveidots ar Regulu (EK) Nr. 332/2002. Minētā palīdzība būtu jāsniedz kopā ar Starptautiskā valūtas fonda (SVF) atbalstuSDR 1 751,34 miljonu (apmēram EUR 2 miljardi, 170 % no Rumānijas SVF kvotas) apmērā saksaņā ar rezerves vienošanos, kas apstiprinātsa2013. gada 27. septembrī un kuru varas iestādēm arī jāuzskas par vidēja termiņa finansiālās palīdzības piesardzības pasākumu. Pasaules Banka ir darījusi pieejamu EUR 1 miljardu atbilstīgi savai attīstības aizdevumu programmai ar atliktas izmantošanas iespēju, kas būs spēkā līdz 2015. gada decembrim. Papildus tam Pasaules Banka turpinās sniegt iepriekš norunāto atbalstu EUR 891 miljona apmērā, no kura vēl jāizmaksā EUR 514 miljoni. |
| --- | --- |

(4)

Ir piemēroti piešķirt Rumānijai Savienības atbalstu piesardzības pasākumu veidā līdz EUR 2 miljardu apmērā atbilstīgi vidēja termiņa finansiālās palīdzības mehānismam attiecībā uz dalībvalstu maksājumu bilancēm, kas izveidots ar Regulu (EK) Nr. 332/2002. Minētā palīdzība būtu jāsniedz kopā ar Starptautiskā valūtas fonda (SVF) atbalstuSDR 1 751,34 miljonu (apmēram EUR 2 miljardi, 170 % no Rumānijas SVF kvotas) apmērā saksaņā ar rezerves vienošanos, kas apstiprinātsa2013. gada 27. septembrī un kuru varas iestādēm arī jāuzskas par vidēja termiņa finansiālās palīdzības piesardzības pasākumu. Pasaules Banka ir darījusi pieejamu EUR 1 miljardu atbilstīgi savai attīstības aizdevumu programmai ar atliktas izmantošanas iespēju, kas būs spēkā līdz 2015. gada decembrim. Papildus tam Pasaules Banka turpinās sniegt iepriekš norunāto atbalstu EUR 891 miljona apmērā, no kura vēl jāizmaksā EUR 514 miljoni.

| (5) | Vidēja termiņa finansiālā palīdzība piesardzības pasākumu veidā būtu jāpārvalda Komisijai, kas pēc apspriešanās ar Ekonomikas un finanšu komiteju (EFK) vienojas ar Rumānijas iestādēm par īpašiem ekonomikas politikas nosacījumiem, kas saistīti ar minēto palīdzību. Minētie nosacījumi būtu jāparedz Saprašanās memorandā. |
| --- | --- |

(5)

Vidēja termiņa finansiālā palīdzība piesardzības pasākumu veidā būtu jāpārvalda Komisijai, kas pēc apspriešanās ar Ekonomikas un finanšu komiteju (EFK) vienojas ar Rumānijas iestādēm par īpašiem ekonomikas politikas nosacījumiem, kas saistīti ar minēto palīdzību. Minētie nosacījumi būtu jāparedz Saprašanās memorandā.

| (6) | Ņemot vērā ar vidēja termiņa finansiālo palīdzību saistītos piesardzības pasākumus, Rumānija nelūgs Savienības aizdevuma daļas izmaksu, ja vien tai neradīsies grūtības saistībā ar savu kārtējo maksājumu vai kapitāla kustības bilanci. Ja Rumānija lūgs Komisijai finansējumu, Komisija pēc apspriešanās ar EFK lems par programmas aktivizēšanu un par šādas aizdevuma daļas izmaksas summu un laiku. Sīkāki finanšu noteikumi, kas saistīti ar potenciālām izmaksām, jānosaka Piesardzības aizdevumu mehānisma nolīgumā (PLFA). |
| --- | --- |

(6)

Ņemot vērā ar vidēja termiņa finansiālo palīdzību saistītos piesardzības pasākumus, Rumānija nelūgs Savienības aizdevuma daļas izmaksu, ja vien tai neradīsies grūtības saistībā ar savu kārtējo maksājumu vai kapitāla kustības bilanci. Ja Rumānija lūgs Komisijai finansējumu, Komisija pēc apspriešanās ar EFK lems par programmas aktivizēšanu un par šādas aizdevuma daļas izmaksas summu un laiku. Sīkāki finanšu noteikumi, kas saistīti ar potenciālām izmaksām, jānosaka Piesardzības aizdevumu mehānisma nolīgumā (PLFA).

| (7) | Vidēja termiņa finansiālā palīdzība piesardzības pasākumu veidā būtu jāsniedz, lai veicinātu valdības ekonomikas programmas veiksmīgu īstenošanu un tādējādi tai būtu jāatbalsta Rumānijas maksājumu bilances ilgtspējība, |
| --- | --- |

(7)

Vidēja termiņa finansiālā palīdzība piesardzības pasākumu veidā būtu jāsniedz, lai veicinātu valdības ekonomikas programmas veiksmīgu īstenošanu un tādējādi tai būtu jāatbalsta Rumānijas maksājumu bilances ilgtspējība,

IR PIEŅĒMUSI ŠO LĒMUMU.

1. pants

1.   Savienība piešķir Rumānijai vidēja termiņa finansiālu palīdzību piesardzības pasākumu veidā, kuras maksimālais apjoms ir EUR 2 miljardi. Ja mehānisms tiek aktivizēts un tiek veiktas izmaksas, minēto palīdzību piešķir kā aizdevumu ar maksimālo vidējo dzēšanas termiņu astoņi gadi.

2.   Pieprasījumu aktivizēt vidēja termiņa finansiālo palīdzību piesardzības pasākumu veidā un maksājumus var iesniegt līdz 2015. gada 30. septembrim.

2. pants

1.   Vidēja termiņa finansiālo palīdzību piesardzības pasākumu veidā Komisija pārvalda tā, lai tā atbilstu Rumānijas saistībām un Padomes ieteikumiem, jo īpaši saistībā ar Rumānijas valsts reformu programmas (VRP) īstenošanu un tās konverģences programmas (KP) ikgadējo atjaunināšanu.

2.   Komisija pēc apspriešanās ar EFK vienojas ar Rumānijas iestādēm par īpašiem ekonomikas politikas nosacījumiem, kas saistīti ar vidēja termiņa finansiālo palīdzību piesardzības pasākumu veidā un kas uzskaitītišā lēmuma 3. panta 3. punktā. Minētos nosacījumus paredz Saprašanās memorandā (SM) atbilstīgi šā panta 1. punktā minētajām saistībām un ieteikumiem. Komisija nosaka sīkākus finanšu noteikumus PLFA.

3.   Sadarbībā ar EFK Komisija regulāri pārbauda, vai tiek ievēroti ekonomikas politikas nosacījumi, kas saistīti ar vidēja termiņa finansiālo palīdzību piesardzības pasākumu veidā.

3. pants

1.   Komisija pārbauda vidēja termiņa finansiālās palīdzības piesardzības pasākumu veidā aktivizēšanu pēc Komisijai iesniegta rakstiska Rumānijas lūguma. Pēc apspriešanās ar EFK Komisija lemj, vai palīdzības aktivizēšana un lūgums veikt izmaksas saskaņā ar minēto palīdzību ir pamatoti, un lemj par šādu izmaksu summu un laiku. Ja minētā finansiālā palīdzība tiek aktivizēta, līdzekļus drīkst izmaksāt ne vairāk kā divos maksājumos daļās. Katru maksājumu drīkst izmaksāt kā vienu maksājumu vai vairākās daļās.

2.   Pēc vidēja termiņa finansiālās palīdzības piesardzības pasākumu veidā aktivizēšanas lēmumu par Savienības aizdevuma vai tā daļas izmaksu pieņem Komisija pēc EFK atzinuma saņemšanas.

3.   Jebkāda izmaksa tiek veikta, ja apmierinoši tiek izpildīta valdības ekonomikas programma, kas jāiekļauj KP un VRP.

Turklāt īpašie ekonomikas politikas nosacījumi, kas paredzēti SM, inter alia, ietver:

| a) | pieņemt budžetu un īstenot politiku atbilstīgi fiskālās konsolidācijas plānam, kas izriet no Rumānijas saistībām saskaņā ar Stabilitātes un izaugsmes paktu, nolūkā sasniegt Rumānijas vidējā termiņa mērķi līdz 2015. gadam un noturēt to arī turpmāk; |
| --- | --- |

a)

pieņemt budžetu un īstenot politiku atbilstīgi fiskālās konsolidācijas plānam, kas izriet no Rumānijas saistībām saskaņā ar Stabilitātes un izaugsmes paktu, nolūkā sasniegt Rumānijas vidējā termiņa mērķi līdz 2015. gadam un noturēt to arī turpmāk;

| b) | pilnībā ievērot visus pasākumus, par kuriem bija vienošanās abās iepriekšējās programmās, un īstenot visus vēl neizpildītos nosacījumus; |
| --- | --- |

b)

pilnībā ievērot visus pasākumus, par kuriem bija vienošanās abās iepriekšējās programmās, un īstenot visus vēl neizpildītos nosacījumus;

| c) | vēl vairāk nostiprināt fiskālās pārvaldības sistēmu, tostarp īstenojot Līgumu par stabilitāti, koordināciju un pārvaldību, lai nodrošinātu, ka fiskālā konsolidācija ir labi nostabilizēta. Īpaša uzmanība jāpievērš daudzgadu budžeta plānošanas nostiprināšanas, efektīvas saistību kontroles sistēmas īstenošanai, nodokļu iekasēšanas uzlabošanai un kapitāla budžeta izstrādes uzlabošanai; |
| --- | --- |

c)

vēl vairāk nostiprināt fiskālās pārvaldības sistēmu, tostarp īstenojot Līgumu par stabilitāti, koordināciju un pārvaldību, lai nodrošinātu, ka fiskālā konsolidācija ir labi nostabilizēta. Īpaša uzmanība jāpievērš daudzgadu budžeta plānošanas nostiprināšanas, efektīvas saistību kontroles sistēmas īstenošanai, nodokļu iekasēšanas uzlabošanai un kapitāla budžeta izstrādes uzlabošanai;

| d) | laikus īstenot rīcības plānus, kas pieņemti, reaģējot uz konstatējumiem Pasaules Bankas 2010.–2011. gadā sagatavotajos darbības pārskatos, un izveidotu centrālu īstenošanas struktūru, lai uzlabotu politiku prioritāšu noteikšanu valdības līmenī; |
| --- | --- |

d)

laikus īstenot rīcības plānus, kas pieņemti, reaģējot uz konstatējumiem Pasaules Bankas 2010.–2011. gadā sagatavotajos darbības pārskatos, un izveidotu centrālu īstenošanas struktūru, lai uzlabotu politiku prioritāšu noteikšanu valdības līmenī;

| e) | nokārtot kavētos maksājumus un nostiprināt budžeta kontroles mehānismus veselības aprūpes nozarē, uzlabojot ziņošanas un uzraudzības sistēmas; |
| --- | --- |

e)

nokārtot kavētos maksājumus un nostiprināt budžeta kontroles mehānismus veselības aprūpes nozarē, uzlabojot ziņošanas un uzraudzības sistēmas;

| f) | īstenot stratēģisku rīcības plānu, racionalizējot slimnīcu struktūru un paplašinot primārās veselības aprūpes darbības jomu nolūkā uzlabot rezultātus veselības aprūpes jomā; |
| --- | --- |

f)

īstenot stratēģisku rīcības plānu, racionalizējot slimnīcu struktūru un paplašinot primārās veselības aprūpes darbības jomu nolūkā uzlabot rezultātus veselības aprūpes jomā;

| g) | uzlabot valsts parāda pārvaldību, lai mazinātu riskus un konsolidētu un pagarinātu valsts parāda ienesīguma līkni; |
| --- | --- |

g)

uzlabot valsts parāda pārvaldību, lai mazinātu riskus un konsolidētu un pagarinātu valsts parāda ienesīguma līkni;

| h) | turpināt nostiprināt banku noregulējuma sistēmu, Rumānijas centrālās bankas rīcības plānus ārkārtas gadījumiem un ieguldījumu garantiju fonda korporatīvo pārvaldību, kā arī īstenot pasākumus, kas paātrinātu valsts banku bilanču attīrīšanu un kredītdisciplīnas nostiprināšanu banku nozarē; |
| --- | --- |

h)

turpināt nostiprināt banku noregulējuma sistēmu, Rumānijas centrālās bankas rīcības plānus ārkārtas gadījumiem un ieguldījumu garantiju fonda korporatīvo pārvaldību, kā arī īstenot pasākumus, kas paātrinātu valsts banku bilanču attīrīšanu un kredītdisciplīnas nostiprināšanu banku nozarē;

| i) | pielāgot tiesību aktus par finanšu uzraudzības iestādi starptautiski atzītai labākajai praksei, lai nostiprinātu ar bankām nesaistīto finanšu tirgu uzraudzību; |
| --- | --- |

i)

pielāgot tiesību aktus par finanšu uzraudzības iestādi starptautiski atzītai labākajai praksei, lai nostiprinātu ar bankām nesaistīto finanšu tirgu uzraudzību;

| j) | pārstrukturēt valstij piederošos uzņēmumus, tostarp pārdot to kapitāla daļas, un stiprināt valstij piederošo uzņēmumu korporatīvo pārvaldību; |
| --- | --- |

j)

pārstrukturēt valstij piederošos uzņēmumus, tostarp pārdot to kapitāla daļas, un stiprināt valstij piederošo uzņēmumu korporatīvo pārvaldību;

| k) | turpmāka to pasākumu īstenošana, kuru mērķis ir uzlabot uzņēmējdarbības vidi, samazinot administratīvo slogu maziem un vidējiem uzņēmumiem (MVU), un atvieglot MVU piekļuvi finansējumam. |
| --- | --- |

k)

turpmāka to pasākumu īstenošana, kuru mērķis ir uzlabot uzņēmējdarbības vidi, samazinot administratīvo slogu maziem un vidējiem uzņēmumiem (MVU), un atvieglot MVU piekļuvi finansējumam.

4.   Ja tas nepieciešams aizdevuma finansēšanai, ir pieļaujams izmantot piesardzīgus procentu likmju mijmaiņas darījumus ar partneriem, kuriem ir visaugstākā kredītu kvalitāte. Komisija informē EFK par aizņēmumu iespējamu refinansēšanu vai finanšu nosacījumu pārstrukturēšanu.

4. pants

Šis lēmums stājas spēkā tā paziņošanas dienā.

5. pants

Šis lēmums ir adresēts Rumānijai.

Luksemburgā, 2013. gada 22. oktobrī

Padomes vārdā –

priekšsēdētājs

L. LINKEVIČIUS

---

(1)  OV L 53, 23.2.2002., 1. lpp.

1

(2)  Skatīt šā Oficiālā Vēstneša 4. lpp.

2

---

| 29.10.2013 | LV | Eiropas Savienības Oficiālais Vēstnesis | L 286/4 |
| --- | --- | --- | --- |

29.10.2013

LV

Eiropas Savienības Oficiālais Vēstnesis

L 286/4

---

PADOMES LĒMUMS

(2013. gada 22. oktobris)

par savstarpējās palīdzības piešķiršanu Rumānijai

(2013/532/ES)

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 143. pantu,

ņemot vērā Eiropas Komisijas ieteikumu, kuru tā iesniegusi pēc apspriešanās ar Ekonomikas un finanšu komiteju,

tā kā:

| (1) | Rumānija kopš 2009. gada ir īstenojusi būtisku reformu programmu. Saskaņā ar divām maksājumu bilances programmām Rumānija ir lielā mērā koriģējusi ārējo ekonomisko nelīdzsvarotību. Turklāt Padome 2013. gada 21. jūnijā ar Lēmumu 2013/318/ES (1) atcēla Lēmumu 2009/590/EK (2) par pārmērīga budžeta deficīta pastāvēšanu Rumānijā. Fiskālā konsolidācija būtu jāturpina saskaņā ar Stabilitātes un izaugsmes pakta prasībām līdz 2015. gadam sasniegt vidēja termiņa mērķi. Valdība ir atguvusi pilnu piekļuvi finansējuma avotiem tirgū, un valūtas maiņas likme no 2009. gada vidus ir bijusi samērā stabila. |
| --- | --- |

(1)

Rumānija kopš 2009. gada ir īstenojusi būtisku reformu programmu. Saskaņā ar divām maksājumu bilances programmām Rumānija ir lielā mērā koriģējusi ārējo ekonomisko nelīdzsvarotību. Turklāt Padome 2013. gada 21. jūnijā ar Lēmumu 2013/318/ES (1) atcēla Lēmumu 2009/590/EK (2) par pārmērīga budžeta deficīta pastāvēšanu Rumānijā. Fiskālā konsolidācija būtu jāturpina saskaņā ar Stabilitātes un izaugsmes pakta prasībām līdz 2015. gadam sasniegt vidēja termiņa mērķi. Valdība ir atguvusi pilnu piekļuvi finansējuma avotiem tirgū, un valūtas maiņas likme no 2009. gada vidus ir bijusi samērā stabila.

| (2) | Makroekonomiskā un finansiālā stabilitāte būtu jākonsolidē, īstenojot piesardzīgu politiku. Strukturālās reformas, kas tika uzsāktas saskaņā ar iepriekšējām programmām, būtu jāturpina, un ja vajadzīgs, jāpaplašina, lai mazinātu riska faktorus un nostiprinātu pamatu turpmākai izaugsmei un izlīdzinājumam. |
| --- | --- |

(2)

Makroekonomiskā un finansiālā stabilitāte būtu jākonsolidē, īstenojot piesardzīgu politiku. Strukturālās reformas, kas tika uzsāktas saskaņā ar iepriekšējām programmām, būtu jāturpina, un ja vajadzīgs, jāpaplašina, lai mazinātu riska faktorus un nostiprinātu pamatu turpmākai izaugsmei un izlīdzinājumam.

| (3) | Padomei regulāri jāpārskata Rumānijas īstenotā ekonomikas politika, proti, kad tiek sagatavoti ikgadējie pārskati par Rumānijas atjaunināto konverģences programmu un valsts reformu programmas īstenošanu un kārtējais pārskats par Rumānijas veikumu, kas ietverts konverģences ziņojumā. |
| --- | --- |

(3)

Padomei regulāri jāpārskata Rumānijas īstenotā ekonomikas politika, proti, kad tiek sagatavoti ikgadējie pārskati par Rumānijas atjaunināto konverģences programmu un valsts reformu programmas īstenošanu un kārtējais pārskats par Rumānijas veikumu, kas ietverts konverģences ziņojumā.

| (4) | Lai gan ekonomikas programmas pamatscenārijā kopējās bruto finansējuma vajadzības līdz 2015. gada beigām ir pilnībā izpildītas un valdība ir saglabājusi piekļuvi tirgū pieejamajam finansējumam, riski saistībā ar pamatscenāriju pamato Rumānijas lūgumu par finansiālo palīdzību piesardzības pasākumu veidā, turpinot palīdzību, kas piešķirta ar Padomes Lēmumiem 2009/458/EK (3) un 2011/289/ES (4). |
| --- | --- |

(4)

Lai gan ekonomikas programmas pamatscenārijā kopējās bruto finansējuma vajadzības līdz 2015. gada beigām ir pilnībā izpildītas un valdība ir saglabājusi piekļuvi tirgū pieejamajam finansējumam, riski saistībā ar pamatscenāriju pamato Rumānijas lūgumu par finansiālo palīdzību piesardzības pasākumu veidā, turpinot palīdzību, kas piešķirta ar Padomes Lēmumiem 2009/458/EK (3) un 2011/289/ES (4).

| (5) | Rumānijas iestādes ir lūgušas finansiālo palīdzību no Savienības un citām starptautiskām finanšu institūcijām, lai stiprinātu maksājumu bilances stabilitāti un lai nodrošinātu starptautisko valūtu rezervju saglabāšanu piesardzīgā līmenī pat tad, ja rodas negatīvi pavērsieni ekonomikas attīstībā. |
| --- | --- |

(5)

Rumānijas iestādes ir lūgušas finansiālo palīdzību no Savienības un citām starptautiskām finanšu institūcijām, lai stiprinātu maksājumu bilances stabilitāti un lai nodrošinātu starptautisko valūtu rezervju saglabāšanu piesardzīgā līmenī pat tad, ja rodas negatīvi pavērsieni ekonomikas attīstībā.

| (6) | Neskatoties uz tekošā konta uzlabojumiem, Rumānija vēl aizvien ir pakļauta valūtas maiņas svārstīgumam un svārstībām starptautiskajos kapitāla tirgos. Nelabvēlīga scenārija gadījumā, ko raksturo pašreiz pietiekamās likviditātes izsīkums, varētu rasties situācijas, kurās Rumānijas finansējuma izmaksas varētu pieaugt, turklāt pieaugt ārkārtīgi strauji. Turklāt nelabvēlīga notikumu attīstība eurozonā varētu atkārtoti radīt spiedienu uz banku sektoru. Savienības savstarpējās palīdzības piešķiršanu pamato joprojām pastāvošie riska faktori, |
| --- | --- |

(6)

Neskatoties uz tekošā konta uzlabojumiem, Rumānija vēl aizvien ir pakļauta valūtas maiņas svārstīgumam un svārstībām starptautiskajos kapitāla tirgos. Nelabvēlīga scenārija gadījumā, ko raksturo pašreiz pietiekamās likviditātes izsīkums, varētu rasties situācijas, kurās Rumānijas finansējuma izmaksas varētu pieaugt, turklāt pieaugt ārkārtīgi strauji. Turklāt nelabvēlīga notikumu attīstība eurozonā varētu atkārtoti radīt spiedienu uz banku sektoru. Savienības savstarpējās palīdzības piešķiršanu pamato joprojām pastāvošie riska faktori,

IR PIEŅĒMUSI ŠO LĒMUMU.

1. pants

Savienība piešķir Rumānijai savstarpēju palīdzību.

2. pants

Šis lēmums stājas spēkā tā paziņošanas dienā.

3. pants

Šis lēmums ir adresēts dalībvalstīm.

Luksemburgā, 2013. gada 22. oktobrī

Padomes vārdā –

priekšsēdētājs

L. LINKEVIČIUS

---

(1)  Padomes Lēmums 2013/318/ES (2013. gada 21. jūnijs), ar ko atceļ Lēmumu 2009/590/EK par pārmērīga budžeta deficīta pastāvēšanu Rumānijā (OV L 173, 26.6.2013., 50. lpp.).

1

(2)  Padomes Lēmums 2009/590/EK (2009. gada 7. jūlijs) par pārmērīga budžeta deficīta pastāvēšanu Rumānijā (OV L 202, 4.8.2009., 48. lpp.).

2

(3)  Padomes Lēmums 2009/458/EK (2009. gada 6. maijs) par savstarpējās palīdzības piešķiršanu Rumānijai (OV L 150, 13.6.2009., 6. lpp.).

3

(4)  Padomes Lēmums 2011/289/ES (2011. gada 12. maijs) par savstarpējās palīdzības piešķiršanu Rumānijai (OV L 132, 19.5.2011., 18. lpp.).

4

---